****

**Rada školy pri Základnej umeleckej škole Ladislava Stančeka v Prievidzi**

**971 01 Prievidza, Rastislavova ulica č. 745/13**

**SPRÁVA O ČINNOSTI**

**Rady školy pri ZUŠ Ladislava Stančeka Prievidza za rok 2023**

**Rada školy je zriadená** podľa § 24 zákona č. 596/2003 Z.z. a Vyhlášky č. 291/2004 Z. z., s pôsobnosťou v rámci ZUŠ Ladislava Stančeka v Prievidzi.

     Rada školy je iniciatívnym a poradným samosprávnym orgánom, ktorý vyjadruje a presadzuje verejné záujmy a záujmy žiakov, rodičov, pedagogických zamestnancov a ostatných zamestnancov školy v oblasti výchovy a vzdelávania. Plní tiež funkciu verejnej kontroly práce vedúcich zamestnancov školy z pohľadu školskej problematiky.

**Rada školy pri ZUŠ Ladislava Stančeka v Prievidzi (ďalej len RŠ ) pracovala v roku 2023 v zložení** : Helena Dadíková – predsedníčka (z radov poslancov MsZ) , Branislav Daubner (za RZ), Mgr. Peter Krško – podpredseda (za pedagogických zamestnancov), Katarína Čičmancová ( z radov poslancov), Ing. Jana Mihálová (za nepedagogických zamestnancov, zapisovateľka), Mgr. Beáta Révayová (za zriaďovateľa), Ing. Monika Fialková (za rodičov), Mgr. Lucia Vrtelová (za pedagogických zamestnancov), MgA. Martina Polievková, ArtD. (z radov poslancov), Ing. Roman Veselý (za rodičov), Ing. Ľubomír Wäldl (za rodičov). RŠ mala v priebehu roka štyri zasadnutia z toho jedno vo veci výberového konania na funkciu riaditeľa ZUŠ LS na funkčné obdobie 2023 – 2028.

1. **zasadnutie RŠ ZUŠ LS v roku 2023 sa konalo 7. marca 2023**

**Predsedníčka RŠ** vykonala kontrolu plnenia uznesení RŠ, pričom konštatovala, že stále sa nedarí vyriešiť problém rozšírenia parkovacích plôch na Rastislavovej ul. (posunutím zákazovej značky), nepodarilo sa zabezpečiť prostredníctvom TSMPD, s.r.o., výsadbu drevín na realizáciu živého plotu od hlavnej cesty pri pavilóne „A“. Rovnako v riešení je stále príprava projektu galérie pre potreby ZUŠ a mesta Prievidza vrátane požiadavky financovania tohto zámeru**.**  Dlhodobý problém, ktorý je v záujme ochrany zdravia a života žiakov ZUŠ LS, je potreba riešenia vybudovania prechodu pre chodcov v mieste medzi hlavnou budovou ZUŠ LS a vstupom do nádvoria pavilónu „A“ na Rastislavovej ul., v ktorom sa nachádzajú triedy VO a LDO.

V súvislosti s požiadavkou na riešenie prechodu pre chodcov boli už vrozpočte mesta plánované finančné prostriedky na rok 2018 na riešenie **prechodu pre chodcov na Rastislavovej ul.** Predsedníčka RŠ sa informovala v júni 2018 na odbore výstavby o realizácii, bola informovaná, že akcia je pripravovaná, ale stále nie je požiadavka realizovaná, v rozpočte mesta bola požiadavka zohľadnená v kapitálových výdavkoch vo výške viac ako 24. tis. € Požiadavka je v riešení od januára 2015,v roku 2017 bol predseda ZRŠ B. Daubner na MsZ, na požiadanie PM nevystúpil v čase diskusie pre obyvateľov, PM prisľúbila, že požiadavka bude realizovaná.

Zriaďovateľ – mesto Prievidza – vyriešil opravu strechy na budove ZUŠ a výmenu okien v pavilóne „A“. ZUŠ LS riešila čiastkovú opravu strechy pavilónu „A“ ( SMMP ) oprava rín a utesnenia prasklín okolo odvetrania strechy. Krytina strechy je podľa hodnotenia pracovníkov SMMP v dobrom stave. Rovnako bola vykonaná oprava prasklín na krytine strechy hlavnej budovy – svojpomocne. Rekonštrukcia strechy na hlavnej budove, ktorá bola v návrhu rozpočtu na rok 2023,bola realizovaná.

RŠ ďalej žiadala v rozpočte na rok 2020 zohľadniť požiadavku na vypracovanie štúdie na úpravu areálu pri pavilóne „A“, čo je stále v sledovaní.

V sledovaní zostáva aj  preverenie možnosti vypracovania architektonickej štúdie átria pri pavilóne „A“a možnosti získania mimorozpočtových finančných prostriedkov, ktoré sleduje s Mgr. I. Benca – vedúci referátu pre projekty a investície MsÚ.

**Riaditeľ ZUŠ Mgr. art. Bakyta informoval** o výsledkoch žiakov k I. polroku školského roku 2022/2023. Počty klasifikovaných žiakov v jednotlivých odboroch:

vo výtvarnom odbore = 254 žiakov

v tanečnom odbore = 6 žiakov

v hudobnom odbore = 430 žiakov

v literárno –dramatickom odbore = 56

v audiovizuálnom odbore = 1

**Spolu = 747 žiakov**

**Ku 1. polroku 2022/203 mala škola 856 žiakov**, z toho **109 žiakov v prípravnom štúdiu.**

**Mgr. B. Révayová** upozornila na nízky počet žiakov v tanečnom odbore, ZUŠ LS tento problém eviduje, snaží sa o zlepšenie v tomto smere, ale veľmi silná konkurencia súkromných tanečných škôl to značne sťažuje. Uviedla však, že skupinové školné v ZUŠ LS a poplatok CVČ je v rovnakej výške, preto by bolo treba porozmýšľať, či by nebolo možné, aby deti z CVČ prešli do ZUŠ a tým by boli financované aj v rámci podielových daní od štátu. Bolo by vhodné uvažovať o spolupráci ZUŠ LS s CVČ. Túto možnosť však CVČ nevyužilo.

**K  VZN o poplatkoch** riaditeľ informoval RŠ, že pripravil nový návrh poplatkov v ZUŠ LS, ktorý predstavil RŠ. Doplnil v ňom poplatok 2. hlavného predmetu v skupinovom štúdiu, prípravné štúdium v materskej škole a odporučil vypustiť spornú časť VZN.

**Riaditeľ ZUŠ LS** informoval aj o pripravovaných podujatiach školy v 2. polroku šk. roka 2022/2023*.* Osobitne vyzdvihol vernisáž absolventov VO v Galérii I. Vysočana. ZUŠ LS poskytla výpožičnou zmluvou el. klavír do priestorov mestskej galérie

Ďalej informoval, že pavilón „A“ bude pravdepodobne zrekonštruovaný v rámci rekonštrukcie ZŠ Rastislavova ( má sa zatepliť, strecha urobiť, solárne panely dať....).

V ZUŠ LS boli vymenené už všetky svietidlá za žiarivky, aby došlo k úspore elektrickej energie. Na WC boli namontované aj pohybové čidlá na automatické svietenie. ZUŠ LS patrí k regulovaným odberateľom el. energie (garantovaná cena energie 199,00€/MWh ). Riaditeľ ZUŠ LS má zámer preveriť možnosť namontovania fotovoltaiky na strechu školy. , ale až po zrekonštruovaní strechy. Bol by to kapitálový výdavok, ktorý však môže zabezpečiť úsporu energie.

**Uznesením č. 1 /2023** RŠ ZUŠ LS. konštatovala : že bola rokovania a uznášania sa schopná a zobrala na  vedomie:

a) Informáciu o výchovno-vzdelávacej činnosti v ZUŠ Ladislava Stančeka v Prievidzi za 1. polrok školského roku 2022/2023

b) Informáciu o uplatňovaní platných VZN v oblasti školstva v podmienkach ZUŠ LS

c) Informáciu o príprave podujatí v II. polroku šk. roka 2022/23

d) Informáciu riaditeľa o plánovaní využitia strechy školy na namontovanie fotovoltických panelov

**Uznesením č. 2/2023** odporúčala riaditeľovi ZUŠ LS :

a) Vydať písomné potvrdenie pre rodičov detí, ktoré za 2. hlavný predmet platia 22,00 € €/mesiac, že táto suma platí do skončenia štúdia.

b) rokovať s príslušnými zamestnancami MsÚ o možnosti následného osadenia fotovoltaických panelov na strechu ZUŠ LS po ukončení rekonštrukcie strechy.

**Uznesením č. 3/2023** požiadala predsedníčku RŠ :

a)zabezpečiť podpísanie výpožičnej zmluvy s KaSS a prevoz klavíra zo ZUŠ LS do priestorov Galérie I.V.

b) iniciovať spoločné rokovanie ZUŠ LS a CVČ k problému činnosti záujmových útvarov CVČ a súborov záujmovej umeleckej činnosti, ktoré pôsobia na území mesta.

1. **zasadnutie RŠ ZUŠ LS v roku 2023 sa konalo 29. marca 2023**

V súlade s Článkom IX. ods. (4) Štatútu rady školy ZUŠ LS, Prievidza, zvolala Helena Dadíková 2. zasadnutie Rady školy pri ZUŠ L. Stančeka, ktorého **program** obsahoval len 3 body :

1. Otvorenie, schválenie programu,

2. Čestné vyhlásenie členov výberovej komisie na funkciu riaditeľa ZUŠ LS

3. **Výberové konanie na funkciu riaditeľa ZUŠ LS na funkčné obdobie**

**2023 – 2028**

Z 2 zasadnutia RŠ ZUŠ LS bol vyhotovený zápis, v ktorom v zmysle § 4 ods. 4 zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov navrhla RŠ mestu Prievidza, zriaďovateľovi Základnej umeleckej školy Ladislava Stančeka, Rastislavova 745/13, Prievidza vymenovať **do funkcie riaditeľa školy Mgr. art. Antona Bakytu na funkčné obdobie 2023 – 2028** na základe výsledkov výberového konania č. 1/2023, ktoré sa konalo dňa 29. marca 2023, ktoré primátorka mesta akceptovala.

**3. zasadnutie RŠ ZUŠ LS v roku 2023 sa konalo 19. júna 2023**

**Predsedníčka** **RŠ** vykonala kontrolu plnenia uznesení RŠ, pričom možnosť fotovoltaických panelov na strechu budovy ZUŠ LS zostávala v sledovaní, oprava strechy v tom čase ešte nebola realizovaná, pretože došlo k zmenám, musel byť opravovaný projekt a z toho dôvodu muselo byť zabezpečené aj nové verejné obstarávanie.

Spoločné rokovanie ZUŠ LS a CVČ k problému činnosti záujmových útvarov CVČ a súborov záujmovej umeleckej činnosti, ktoré pôsobia na území mesta sa neuskutočnilo, nakoľko riaditeľ CVČ nesúhlasil s návrhom na evidenciu členov záujmových útvarov CVČ pod TO ZUŠ LS.

**Riaditeľ ZUŠ Mgr. art. Bakyta** informoval o výsledkoch prijímacích pohovorov na jednotlivé odbory ZUŠ LS.

HO 61 Hudobný odbor

VO 44 Výtvarný odbor

TO 5 Tanečný odbor

LDO 11 Literárno-dramaticý odbor

OAMT 2 Odbor audiovizuálnej a multimediálnej tvorby

**SPOLU novoprijatých 121 prijatých žiakov**

Úplná bilancia skutočne prijatých žiakov však bola upresnená až v septembri 2023, keď žiaci nastúpili na štúdium v jednotlivých odboroch a stupňoch.

**H. Dadíková** sa informovala na stav pedagogických zamestnancov, prípadné odchody do dôchodku, skrátené úväzky, nových zamestnancov z dôrazom na to, aby boli pokryté všetky potreby výučby vzhľadom na predpokladaný stav žiakov.

**Mgr. B. Révayová** upozornila na nepriaznivý vývoj vo financovaní samosprávy a v tej súvislosti aj potrieb základného školstva i základného umeleckého školstva.

Upozornila, že budú žiadať od škôl a školských zariadení v zriaďovateľskej pôsobnosti mesta ďalšie racionalizačné opatrenia.

H. Dadíková spracovala Správu o činnosti RŠ za rok 2022 , ktorú RŠ prerokovala. Poukázala na závery zo správy, ku ktorým sa vyjadrila. Konštatovala, že RŠ ZUŠ LS si poslanie splnila, problematické sú však stále nesplnené uznesenia, ktoré smerovali k zabezpečeniu bezpečnosti detí z hľadiska dopravy v okolí školy a možnosť riešenia tanečného odboru rozšírením žiakov cez záujmové útvary CVČ, čím by sa získali do rozpočtu ďalšie zdroje. Správa bude zverejnená na web stránke ZUŠ LS.

**Riaditeľ ZUŠ LS** informoval o pripravovaných podujatiach školy na šk. rok 2023/2024, pričom väčšina z nich bude konkretizovaná až po začatí školského roku. Budú sa konať tradičné súťaže a prehliadky. Tohtoročný Deň baníkov 2023 by mal byť obohatený o program kolektívov ZUŠ LS v hlavnej časti na Námestí J. C. Hronského. Informoval aj o posledných podujatiach v šk. roku 2022/2023, uskutočnilo sa vyraďovanie absolventov, veľký koncert na Námestí slobody 12.06.2023 a viaceré triedne večierky.

**Rady školy uznesením č. 5 /2023 konštatovala** že bola rokovania a uznášania schopná,  **ďalej zobrala na  vedomie:**

a)Informáciu o prijímacích skúškach na jednotlivé odbory ZUŠ LS v šk. roku 2023/2024

b)Správu o činnosti Rady školy ZUŠ LS za rok 2022

c) Informáciu o príprave podujatí v I. polroku šk. roka 2023/24

d) Informáciu riaditeľa ZUŠ LS o problémoch s opravou strechy na hlavnej budove ZUŠ LS

**Uznesením č. 6/2023** **odporučila riaditeľovi ZUŠ LS :** pripraviť podľa možnosti

ďalšie racionalizačné opatrenia vzhľadom na vývoj finančnej situácie zriaďovateľa vo

vzťahu k rozpočtu mesta.

**Uznesením č. 7/2023 odporučila riaditeľovi a predsedníčke RŠ**  iniciovať u poslancov NR SR legislatívnu zmenu, týkajúcu sa navýšenia koeficientov na

nápočet finančných prostriedkov pre ZUŠ

**4. zasadnutie RŠ ZUŠ LS v roku 2023 sa konalo 10. októbra 2023**

**Predsedníčka RŠ** vykonala kontrolu plnenia uznesení RŠ, pričom pripomenula nesplnené uznesenia, resp. uznesenia v plnení, ktoré boli predmetom rokovania aj na 1. zasadnutí RŠ (sledované uznesenia od roku 2015 ku dňu 10.10.2023), pričom pribudlo uznesenie k možnosti umiestnenia fotovoltaických panelov na strechu ZUŠ LS.

**Riaditeľ ZUŠ** informoval členov RŠ o stave žiakov nahlásených do zberu údajov pre MŠVVaŠ SR v školskom roku 2023/2024. Počet všetkých žiakov započítaných do EDUZBERU je **870,** z toho **individuálne štúdium 475 žiakov a skupinové štúdium 395** žiakov. Počet žiakov sa mierne zvýšil oproti minulému školskému roku, aj napriek tomu, že bolo potrebné zvýšiť výšku školného. Riaditeľ informoval aj o zmenách v pedagogickom zbore.

Riaditeľ ZUŠ LS ďalej informoval RŠ, že škola odovzdala zriaďovateľovi podklady (požiadavky) do rozpočtu na rok 2024, pričom najväčšiu položku tvorili osobné náklady.

Riaditeľ ZUŠ informoval aj o pripravovaných podujatiach školy v 1. polroku šk. roka 2023/2024. Medzi najvýznamnejšie podujatia, ktoré sa budú v ZUŠ konať patria: - spevácka súťaž Jesienka (9.11.2023 )

- Gitarová Prievidza (23.11.2023)

- Vianočný koncert pre seniorov (12.12.2023 )

- Vianočný koncert ( 13.12.2023 )

- Novoročná omša ( 6.1.2024 )

A ďalšie podujatia ako triedne koncerty, výchovné koncerty, výstavy VO, adventné koncerty....Riaditeľ informoval RŠ, že ZUŠ LS žiadala ministerstvo školstva o zaradenie 4 súťaží do kategórie podporovaných ministerstvom, ale ministerstvo školstva neschválilo ani jednu zo súťaží. ZUŠ LS sa o zaradenie súťaží pokúsi aj tento školský rok.

Riaditeľ ZUŠ odprezentoval Správu o výchovno-vzdelávacej činnosti, jej výsledkoch a podmienkach ZUŠ Ladislava Stančeka v Prievidzi za šk. rok 2022/2023. .

Predsedníčka RŠ vyjadrila spokojnosť s tým, že sa dokončuje oprava strechy na hlavnej budove školy.

Riaditeľ ZUŠ informoval o prácach na dokončení opravy strechy a o skutočnosti že

ZUŠ LS v  šk. roku 2023/2024 začala prijímať vzdelávacie poukazy.

**Rada školy uznesením č. 8 /2023 konštatovala,** že bola rokovania a uznášania schopná a **zobrala na  vedomie:**

a) Informáciu o počte žiakov zo štatistiky ( EDU) pre MŠVVaŠ SR

b) Informáciu o požiadavkách ZUŠ LS na rozpočet mesta v roku 2024 - 2026

c) Informáciu o  pripravovaných podujatiach v 1.polroku šk. roku 2023/2024

**Uznesením č. 9/2023 prerokovala** Správu o výchovno-vzdelávacej činnosti, jej výsledkoch a podmienkach Základnej umeleckej školy Ladislava Stančeka v Prievidzi za školský rok 2022/2023

Rada školy ZUŠ LS splnila svoje poslanie, ktoré jej vyplýva zo všeobecne záväzných právnych predpisov v oblasti školstva. Pri realizácii zámerov školy však je zrejmý výpadok verejných zdrojov i možností získania mimorozpočtových zdrojov na realizáciu niektorých zámerov.

**Účasť členov RŠ ZUŠ LS na zasadnutiach v roku 2023**

|  |  |  |  |  |  |
| --- | --- | --- | --- | --- | --- |
| **Meno a priezvisko člena RŠ** | **07.03**. | **29.03.** | **19.06** | **10.10** | **% účasti za rok** |
| Helena Dadíková, preds. RŠ | x | x | x | x | 100 % |
| Mgr. Peter Krško, podpreds.RŠ | x | x | x | x | 100 % |
| Ing. Jana Mihálová, zapisov. | x | x | 0 | x | 75 % |
| Katarína Čičmancová | 0 | x | 0 | x | 50 % |
| Branislav Daubner | x | x | 0 | x | 75 % |
| Ing. Monika Fialková | x | x | x | x | 100 % |
| MgA. Martina Polievková, ArtD. | 0 | x | x | x | 75 % |
| Mgr. Beáta Révayová | x | x | x | x | 100 % |
| Ing. Roman Veselý | x | x | x | x | 100% |
| Mgr. Lucia Vrtelová | x | x | x | x | 100 % |
| Ing. Ľubomír Wäldl | 0 | x | 0 | x | 50 % |

Helena Dadíková

predsedníčka RŠ

Správa o činnosti RŠ ZUŠ LS bola predmetom prerokovania na zasadnutí RŠ dňa 27.02.2024.

Spracovala : H. Dadíková, febr. 2024